ඔරලෝසුව තිබෙන්නේ වේලාව බැලීමටය. නමුත් එහි කටු ගමන් කරන්නේ පිටුපසට නම් එම ඔරලෝසුවෙන් වේලාව බලා වැඩක් නැත. මේ කියන්නට යන ඔරලෝසු කණුව විවෘත කළ පළමු දිනයේ දී එහි කටු කරකැවී ඇත්තේ ද පිටු පසට ය. ඒ වනාහි අපූර්වතම තාක්ෂණික දෝෂයකි. එනම් ගංවතුර මනින දැවැන්ත මිණුම් දණ්ඩක් ලෙස ද එය භාවිත කිරීමයි. මේ කියන්නට යන්නේ එවන් අපූරු කතා රැසක් සැඟව පවතින රත්නපුර නගර මධ්‍යයේ සියවසකට ආසන්න කාලයක් විරාජමානව වැජඹෙන රත්නපුර ඔරලෝසු කණුව පිළිබඳවයි. රත්නපුරයේ ජීවත්වන අය සේම එක් දිනක් හෝ රත්නපුරයට පැමිණි ඔබ නගර මධ්‍යයේ පිහිටි ඔරලෝසු කණුව දැක නොමැති බව පැවසුවහොත් එය මහත් පුදුමයක් වනු ඇත. මන්ද එය පිහිටා ඇත්තේ නගරය මධ්‍යයේම වීම නිසාය. රත්නපුර කොළඹ ප්‍රධාන මාර්ගය, රත්නපුර ඇඹිලිපිටිය මාර්ගය, ප්‍රධාන බස් නැවතුම්පොළ අසල සිට විහිදෙන පල්ලිය වීදිය, නගරයේ වෙළෙඳ මාවත වූ මහවීදිය හා මැණික් සහ ස්වර්ණාභරණ අධිකාරි කාර්යාලය අසලින් වැටී ඇති මාර්ගය යන සියලුම මාර්ග එකතු වන්නේ රත්නපුර මහජන පුස්තකාලය ඉදිරියෙන් පිහිටි මෙම ඔරලෝසු කණුව කේන්ද්‍ර කරගනිමිනි.
ඔරලෝසුව තිබෙන්නේ කුමක් සඳහා ද?
වේලාව බැලීමටය